cyanic-selkie/wikianc huggingface dataset:
ลูกปัดเบลี
ลักษณะปรากฏการณ์
เป็นปรากฏการณ์ที่เกิดขึ้นก่อนการบังกันสนิทและก่อนจะออกจากคราส ซึ่งจะเกิดแสงวาบจากดวงอาทิตย์เพียงช่วงเวลาสั้น ๆ เท่านั้น ลักษณะคล้ายแหวน โดยทำให้เห็นโคโรนา มีเพียงสุริยุปราคาเต็มดวงเท่านั้นที่จะทำให้เราสามารถสังเกตเห็นชั้นบรรยากาศโคโรนาของดวงอาทิตย์ได้ พรอมิเนนต์คือพวยก๊าซที่พุ่งออกมาจากผิวของดวงอาทิตย์ชั้นโฟโตสเซีย
หนุมานพบ 7 ยอดมนุษย์
หนุมานพบ 7 ยอดมนุษย์ เป็นภาพยนตร์ไทยที่มีการร่วมมือระหว่างไชโยภาพยนตร์ ของไทย โดยสมโพธิ แสงเดือนฉาย และสึบูรายะพรอดักชันส์ ของญี่ปุ่น เข้าฉายในประเทศไทยเมื่อวันที่ 29 พฤศจิกายน พ.ศ. 2517 และได้กลับนำถูกฉายใหม่อีกครั้งเมื่อปี พ.ศ. 2544 โดยได้ปรับปรุงส่วนเสียงพากย์และดนตรีประกอบเข้ามาใหม่
ในประเทศญี่ปุ่นก็ได้ถูกฉายในชื่อว่า 6 พี่น้องอุลตร้า VS กองทัพสัตว์ประหลาด เข้าฉายในโรงภาพยนตร์ญี่ปุ่นเมื่อวันที่ 17 มีนาคม ค.ศ. 1979 (พ.ศ. 2522)
เบื้องหลังและการตอบรับ
หนุมานพบ 7 ยอดมนุษย์ เกิดขึ้นจากการที่เอจิ สึบุระยะ ผู้ก่อตั้งบริษัทสึบุรายะโปรดักชั่น จำกัด ถึงแก่กรรมไป และได้ทิ้งหนี้สินไว้ให้แก่บริษัทเป็นจำนวน 500,000 ดอลลาร์สหรัฐ โดยผู้บริหารและประธานของสึบุรายะโปรดักชันในขณะนั้นคือ โนโบรุ สึบุรายะ บุตรชายของเอย์จิ ได้เดินทางมาประเทศไทยเพื่อขอพบกับสมโพธิ ซึ่งเคยร่วมงานกันมาก่อน เพื่อขอความช่วยเหลือ ในตอนแรกสมโพธิเสนอที่จะให้เงินช่วยเหลือ แต่ทางโนโบรุได้ปฏิเสธ ก่อนที่จะตกลงสร้างภาพยนตร์ชุดนี้ด้วยกัน ทั้งหมด 2 เรื่อง โดยเรื่องก่อนหน้านั้น คือ ยักษ์วัดแจ้งพบจัมโบ้เอ ในปีเดียวกัน แต่เข้าฉายในช่วงต้นปี
ภาพยนตร์เข้าฉายในประเทศไทย รับช่วงปิดเทอมปลายปี ได้รับความนิยมอย่างมากทำรายได้เพียง 7 วัน 1 ล้านบาท โดยเข้าฉายที่โรงภาพยนตร์เฉลิมกรุงเพียงที่เดียว เฉพาะ 2 วันแรก ก็ทำรายได้กว่า 3 แสนบาทแล้ว โดยมีหุ่นจำลองขนาดใหญ่ของหนุมานตั้งแสดงอยู่หน้าโรง
ในต่างประเทศ รัน รัน ชอว์ ประธานบริษัทชอว์บราเดอร์ส แห่งฮ่องกง ได้เดินทางมายังประเทศไทยด้วยตนเอง เพื่อติดต่อขอซื้อลิขสิทธิ์ไปฉายยังต่างประเทศ ด้วยราคา 120,000 ดอลลาร์สหรัฐ กับลิขสิทธิ์จัดจำหน่ายในภูมิภาคเอเชียตะวันออกเป็นเวลา 7 ปี โดยทำการลงนามเซ็นสัญญากันที่โรงแรมดุสิตธานี เฉพาะในประเทศญี่ปุ่นทำรายได้ถึง 70 ล้านบาท
แต่ขณะที่เข้าฉาย ก็มีเสียงวิพากษ์วิจารณ์มาจาก รังสฤษดิ์ เชาวน์ศิริ ผู้ดำรงตำแหน่งอธิบดีกรมศิลปากรในขณะนั้น ว่าไม่เหมาะสม ที่จะนำหนุมานซึ่งเป็นตัวละครเอกในวรรณคดีไทย มาพบกับอุลตร้าแมน ซึ่งเป็นซูเปอร์ฮีโร่ในวัฒนธรรมร่วมสมัยของญี่ปุ่น แต่ทว่าภาพยนตร์เรื่องนี้ได้รับรางวัลเชิดชูวัฒนธรรมของเอเชีย ในงานประกวดภาพยนตร์เอเชียที่กรุงจาการ์ตา ประเทศอินโดนีเซีย
ต่อมา หนุมานพบ 7 ยอดมนุษย์ เป็นหนึ่งในภาพยนตร์ 25 เรื่อง ที่กระทรวงวัฒนธรรม เลือกให้เป็นมรดกของชาติ เนื่องในวันอนุรักษ์ภาพยนตร์ไทย ประจำปี 2555
อย่างไรก็ตามเมื่อวันที่ 17 ตุลาคม พ.ศ. 2560 ได้มีคำพิพากษาว่าให้ภาพยนตร์เรื่องนี้และเรื่องอื่นๆ ถูกตกเป็นของบริษัทสึบุรายะ โปรดักชันเพียงผู้เดียว
เนื้อเรื่องย่อ
เป็นเรื่องราวของเด็กชายโก๊ะที่ถูกโจรที่ขโมยตัดเศียรพระยิงตาย จนเจ้าแม่อุลตร้าเห็นความดีของโก๊ะ จึงเรียกวิญญาณของหนุมานเพื่อให้เป็นร่างที่อาศัยอยู่ของหนุมาน ต่อมาในวันหนึ่ง การทดลองจรวดของดร.วิสุทธิ์ เกิดการผิดพลาดจนทำให้สัตว์ประหลาด 5 ตัวอาละวาดจนทำให้หนุมานสู้คนเดียวจนพ่ายแพ้ เหล่าพี่น้องอุลตร้าทั้งหกต้องไปช่วยจนชนะเหล่าสัตว์ประหลาดได้
หนุมานพบ 11 ยอดมนุษย์
หนุมานพบ 11 ยอดมนุษย์ เป็นภาพยนตร์ไทยที่ฉายในช่วงปี พ.ศ. 2527 เป็นการนำ หนุมานพบ 7 ยอดมนุษย์ มาฉายใหม่อีกครั้ง โดยเพิ่มฉากของภาพยนตร์ อุลตร้าแมน ZOFFY นักรบอุลตร้า VS กองทัพสัตว์ประหลาด มาตัดต่อใหม่เพิ่มเติม ซึ่งได้เพิ่มตัวละครที่ปรากฏในภาพยนตร์คือ เจ้าพ่ออุลตร้า, อุลตร้าแมนเลโอ, แอสตร้า, อุลตร้าแมนคิง, อุลตร้าแมน 80, ยูเลี่ยน
นอกจากนี้ในประเทศอเมริกาได้ถูกซื้อลิขสิทธิ์ในการฉายในประเทศใช้ชื่อว่า SPACE WARRIORS 2000 (The Year of the Monkey Wrench)
ฟุตบอลเอเชียเยาวชนอายุไม่เกิน 16 ปี 2016
สี่ทีมที่เข้ารอบรองชนะเลิศของการแข่งขันจะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 17 ปี 2017 ในอินเดีย. ขณะที่อินเดียจะได้คุณสมบัติอัตโนมัติสำหรับฟุตบอลเยาวชนชิงแชมป์โลกอายุไม่เกิน 17 ปี 2017 ในฐานะเจ้าภาพ, หากพวกเขาติดอันดับหนึ่งในสี่ของการแข่งขัน, ทีมอันดับที่ห้า (เช่น, การพ่ายแพ้ต่อทีมในรอบก่อนรองชนะเลิศที่มีสถิติดีที่สุดในการแข่งขัน) ก็จะได้สิทธิ์สำหรับ ฟุตบอลเยาวชนชิงแชมป์โลกอายุไม่เกิน 17 ปี 2017.
รอบคัดเลือก
ทั้งหมด 16 ทีมที่จะลงเล่นในทัวร์นาเมนต์. อินเดียได้สิทธิ์ในฐานะเป็นเจ้าภาพ, แต่ยังจะแข่งขันในรอบคัดเลือก, ที่จะลงเล่นระหว่างวันที่ 12–20 กันยายน พ.ศ. 2558, ซึ่งจะเป็นตัวกำหนด 15 ทีมที่เหลืออยู่.
ทีมที่เข้ารอบ
ด้านล่างนี้คือทีมที่ผ่านเข้ารอบสำหรับทัวร์นาเมนต์รอบสุดท้าย.
รอบแบ่งกลุ่ม
แชมป์กลุ่มและรองแชมป์กลุ่มจะได้ผ่านเข้าสู่ รอบก่อนรองชนะเลิศ.
เวลาทั้งหมดเป็นเวลาท้องถิ่น, IST (UTC+5:30).
รอบแพ้คัดออก
ในรอบแพ้คัดออก, ดวลลูกโทษตัดสิน เป็นการใช้ตัดสินหาผู้ชนะในกรณีที่จำเป็น (การต่อเวลาพิเศษ ไม่ได้นำมาใช้).
รอบก่อนรองชนะเลิศ (รอบ 8 ทีมสุดท้าย)
ผู้ชนะจะได้สิทธิ์สำหรับ ฟุตบอลโลกเยาวชนอายุไม่เกิน 17 ปี 2017.
อันดับตาราง
As per statistical convention in football, matches decided in extra time are counted as wins and losses, while matches decided by penalty shoot-outs are counted as draws.
เจ้าหญิงคิลาล่า
เจ้าหญิงคิลาล่า (きらら☆プリンセス ; Kilala Princess) เป็นการ์ตูนมังงะแนวโชโจะ, โรมานซ์ และผจญภัย เขียนโดย ริกะ ทานากะ และภาพประกอบโดย นาโอะ โคดากะ จัดนำเสนอสิบห้าตอนแรกโดยโคดันฉะในมังงะรายเดือนที่มีชื่อว่า นากาโยชิ
ได้รับลิขสิทธิ์ในฉบับภาษาอังกฤษโดย โตเกียวป๊อป สำหรับทวีปอเมริกาเหนือ และ ช่วงยี่ ในสิงคโปร์ โดยเล่มแรกในฉบับภาษาอังกฤษตีพิมพ์ในเดือนมกราคม ค.ศ. 2007 โตเกียวป๊อปได้วางจำหน่ายเล่ม 1 และ 2 แต่มีการแบ่งออกเป็นแบบมังงะมินิ กล่าวคือ สองเล่มดังกล่าวได้แยกออกเป็นสี่เล่มแทน ซึ่งเล่ม 4 ของโตเกียวป๊อปออกในเดือนธันวาคม ค.ศ. 2007 และไม่มีฉบับต่อนับตั้งแต่การเปิดตัว
เนื้อเรื่องย่อ
คิลาล่า รีโน เป็นเด็กสาวผู้มีความเพ้อฝันในเรื่องราวของดิสนีย์ โดยเฉพาะอย่างยิ่งเกี่ยวกับเจ้าหญิงดิสนีย์ เรื่องราวของเธอว่าด้วยการค้นพบกับเจ้าชายของเธอ, การปกป้องราชอาณาจักรพาราดิโซ, การฝ่าฟันอุปสรรค และการกลายเป็นเจ้าหญิงของเธอ
ราฟฟี่-แนนซี่
ราฟฟี่-แนนซี่ (Raffy-Nancy) เป็นศิลปินคู่ดูโอ้พี่น้องชาย - หญิง ในสังกัดอาร์เอส ในช่วงปี พ.ศ. 2541 - 2544 มีอัลบั้มคู่ 2 อัลบั้มเต็ม และอัลบั้มพิเศษมากมายทางค่าย วงราฟฟี่-แนนซี่ โด่งดังและเป็นที่รู้จักกันบทเพลง "UFO (ยูเอฟโอ)" ด้วยเพลงที่มีจังหวะเร็วสนุกสนานบวกกับท่าเต้นจึงทำให้เพลงเป็นที่นิยมของเด็กและวัยรุ่นในยุคนั้น
ประวัติ
ราฟฟี่-แนนซี่ (ชื่อจริง: ธนัชชา สว่างแจ้ง, นันทพร สว่างแจ้ง), เป็นศิลปินดูโอ้คู่พี่น้องที่โด่งดังจากเพลง "UFO (ยูเอฟโอ)" ทางสังกัด อาร์เอส โปรโมชั่น ราฟฟี่เข้าสู่วงการเพลงตั้งแต่อายุ 18 ปี ส่วนแนนซี่ 12 ปี ทั้งคู่อายุห่างกันถึง 6 ปี มีสองอัลบั้มเต็มด้วยกันราฟฟี่-แนนซี่ออกอัลบั้มชุดแรกเมื่อปี 2541 ชื่ออัลบั้มว่า Raffy & Nancy เปิดตัวด้วยเพลง "บอกกันได้ไหม (TELL ME WHY)" และเพลง "ยูเอฟโอ" ในอัลบั้มชุดแรกมียอกขายล้านตลับจึงมีการเปลี่ยนปกเทป-ซีดีฉลองความสำเร็จและเพิ่มเพลงอีกสองเพลงคือ "ภูมิใจได้รักเธอ" และเพลง "แป๊บเดียว" ส่วนอัลบั้มที่สองออกวางจำหน่ายเมื่อปี 2542 "Shock-Ga-Doof" และออกอัลบั้มพิเศษมากมายกับทางอาร์เอส
ราฟฟี่และแนนซี่ได้กลับมาขึ้นคอนเสิร์ตอีกครั้ง ในคอนเสิร์ต The Next Venture Concert ร่วมกับศิลปินกลุ่ม The Next และ The X-Venture ในวันที่ 6 มีนาคม 2559 ซึ่งเป็นการรวมตัวกันครั้งแรกในรอบ 19 ปี
ปี 2559-2560 แนนซี่ได้ไปร่วมรายการ The Mask Singer ในนาม "หน้ากากอียิปต์" โดยได้ร้องเพลง I have nothing และ Domino
ชีวิตส่วนตัว
ราฟฟี่ หลังหมดสัญญากับอาร์เอส และสำเร็จการศึกษาระดับปริญญาตรี จากคณะวิทยาศาสตร์และเทคโนโลยี มหาวิทยาลัยเกษมบัณฑิต ได้ทำงานที่เครือสหพัฒนพิบูลย์ อ.ศรีราชา จ.ชลบุรี ในตำแหน่งคอมพิวเตอร์กราฟิก และเว็ปมาสเตอร์ ต่อมาราฟฟี่ได้ย้ายไปทำงานที่ประเทศสหรัฐอเมริกา โดยได้พบรักและแต่งงานกับภรรยาลูกครึ่งไทย-อังกฤษ ปัจจุบันมีบุตรสาว 1 คนชื่อ Cha-Cha และบุตรชาย 1 คน ชื่อ Xavier
ด้านแนนซี่ สำเร็จการศึกษาระดับปริญญาโท ที่ มหาวิทยาลัยอัสสัมชัญ บริหารธุรกิจ หลังจากที่ไม่ได้เป็นดูโอ้ราฟฟี่-แนนซี่แล้ว ก็แยกตัวออกทำอัลบั้มเดี่ยวในสังกัดเดียวกัน มี 3 อัลบั้มเต็ม อัลบั้มชุดแรก "Nancy The Angel" วางจำหน่ายปี 2544 ต่อด้วยอัลบั้ม "Fly High (จุดหมายสุดปลายฟ้า)" วางจำหน่ายปี 2546 และอัลบั้มสุดท้าย "NANCY & THE PIANIST" วางจำหน่ายปี 2548 และยังเคยทำโปรเจกต์พิเศษกับ กรพินธุ์ พ่วงโพธิ์ และ เอิร์น จิรวรรณ มีชื่อว่า "Triangel & The College Band" ในปี 2545 อีกด้วย ปัจจุบันแนนซี่ได้หมดสัญญากันทางอาร์เอส มา 7 - 8 ปี แล้ว และไม่ได้ต่อสัญญาเพิ่ม เธอทำงานอยู่เบื้องหลังและทำงานประจำ ส่วนการร้องเพลงเธอกล่าวว่า อยากออกซิงเกิ้ลแต่ไม่ใช่เป็นอัลบั้มเต็มเพราะเธอมีงานประจำอยู่แล้ว แต่ยังไม่มีแผนจะทำซิงเกิ้ลใหม่ ปัจจุบันแนนซี่แต่งงานแล้วกับสามีชาวเกาหลี และมีบุตรสาว 1 คน ชื่อ Kim Ji Yoo
เวชศาสตร์ป้องกัน
เวชศาสตร์ป้องกัน (preventive medicine) หรือมาตรการป้องกันโรค (prophylaxis) ประกอบด้วยมาตรการที่ใช้สำหรับป้องกันโรค ซึ่งตรงข้ามกับการรักษาโรค สุขภาพมีสถานะทางกายภาพและจิตใจเช่นเดียวกับโรคและความพิการซึ่งได้รับผลกระทบจากปัจจัยสิ่งแวดล้อม ความโน้มเอียงรับโรคทางกรรมพันธุ์ เชื้อก่อโรคและทางเลือกวิถีชีวิต สุขภาพ โรคและความพิการเป็นกระบวนการพลวัตซึ่งเริ่มตั้งแต่ก่อนปัจเจกบุคคลรู้สึกตัว การป้องกันโรคอาศัยการกระทำล่วงหน้าที่สามารถจำแนกได้เป็นการป้องกันปฐมภูมิ ทุยติภูมิและตติยภูมิ
มีประชากรหลายล้านคนเสียชีวิตจากสาเหตุที่ป้องกันได้ทุกปี การศึกษาในปี 2547 พบว่า การเสียชีวิตประมาณครึ่งหนึ่งของทั้งหมดในสหรัฐในปี 2543 เกิดจากพฤติกรรมและการสัมผัสที่ป้องกันได้ สาเหตุการเสียชีวิตอันดับต้น ๆ ได้แก่ โรคหัวใจแลแหลอดเลือด โรคทางเดินหายใจเรื้อรัง การบาดเจ็บที่ไม่เจตนา เบาหวานและโรคติดเชื้อบางอย่าง การศึกษาเดียวกันประมาณการว่ามีประชากร 400,000 คนเสียชีวิตในสหรัฐทุกปีเนื่องจากอาหารเลวและวิถีชีวิตแบบนั่งนอนมาก ตามประมาณการขององค์การอนามัยโลก มีผู้เสียชีวิตประมาณ 55 ล้านคนทั่วโลกในปี 2554 ซึ่งสองในสามของกลุ่มนี้เสียชีวิตจากโรคไม่ติดต่อ รวมทั้งมะเร็ง เบาหวาน โรคหัวใจและหลอดเลือดเรื้อรัง และโรคปอดเรื้อรัง จำนวนนี้เพิ่มขึ้นจากปี 2543 ซึ่งผู้เสียชีวิตร้อยละ 60 มีสาเหตุจากโรคเหล่านี้ เวชศาสตร์ป้องกันมีความสำคัญเป็นพิเศษเนื่องจากทั่วโลกมีความชุกของโรคเรื้อรังและการเสียชีวิตจากโรคเหล่านี้มากขึ้น
มีวิธีป้องกันโรคหลายวิธี แนะนำให้ผู้ใหญ่และเด็กไปพบแพทย์เพื่อตรวจสุขภาพเป็นประจำ แม้รู้สึกว่าตนสุขภาพดี เพื่อตรวจคัดโรค ระบุปัจจัยเสี่ยงสำหรับโรค อภิปรายข้อแนะนำสำหรับวิถีชีวิตที่สุขภาพดีและสมดุล การฉีดวัคซีนล่าสุด และรักษาสัมพันธภาพที่ดีกับผู้ให้บริการสุขภาพ การตรวจคัดโรคที่พบบ่อยบางโรคเช่น การตรวจหาความดันโลหิตสูง ภาวะน้ำตาลสูงในเลือด (ปัจจัยเสี่ยงต่อเบาหวาน) ภาวะคอเลสเตอรอลสูงในเลือด โรคซึมเศร้า เอชไอวีและโรคติดต่อทางเพศสัมพันธ์ชนิดที่พบบ่อย เช่น โรคหนองในเทียม ซิฟิลิสและโรคหนองใน การถ่ายภาพรังสีเต้านม (เพื่อตรวจคัดโรคมะเร็งเต้านม) การตรวจคัดโรคมะเร็งลำไส้ใหญ่และไส้ตรง การทดสอบแพปเพื่อทดสอบมะเร็งปากมดลูก และการตรวจคัดโรคกระดูกพรุน สามารถทำการทดสอบทางพันธุกรรมเพื่อตรวจคัดการกลายพันธุ์ที่ก่อให้เกิดโรคทางกรรมพันธุ์หรือความโน้มเอียงรับโรคบางโรค เช่น มะเร็งเต้านมและมะเร็งรังไข่ ทว่า ปัจเจกบุคคลทุกคนไม่สามารถจ่ายค่ามาตรการเหล่านี้ได้ และประสิทธิผลราคาของเวชศาสตร์ป้องกันยังเป็นหัวข้อถกเถียงกันอยู่
สนามกีฬาเยาวชนซารีว็อน
สนามกีฬาเยาวชนซารีว็อน เป็นสนามกีฬาอเนกประสงค์ในซารีว็อน ประเทศเกาหลีเหนือ  ปัจจุบันใช้ในการจัดการแข่งขันฟุตบอล โดยสามารถรองรับผู้ชมได้ประมาณ 35,000 คน เปิดใช้งานเมื่อปี ค.ศ. 1981
17 ใส..รักนาย ไม่มีเบื่อ
17 ใส..รักนาย ไม่มีเบื่อ (, Formula 17) เป็นภาพยนตร์ไต้หวันใน ค.ศ. 2004 ที่กำกับโดย เฉิน ยินจุง นำแสดงโดย โทนี หยาง, ดันแคน โจว, คิง ชิน, ดาดา จี, จิมมี หยาง และ เจสัน จาง เป็นภาพยนตร์เกย์โรแมนติกคอมมาดี้ เล่าเรื่องเกี่ยวกับ โจ เทียน ไช่ ชายหนุ่มชาวไต้หวันสุดโรแมนติกที่เดินทางไปเยี่ยมแฟนออนไลน์ด้วยตนเองเป็นครั้งแรก เมื่อพบว่าความสัมพันธ์ทางอินเทอร์เน็ตของเขาไม่เหมาะกับชีวิตจริง เขาจึงย้ายไปใช้ชีวิตและอยู่ร่วมกับเพื่อนเก่าของเขา ภาพยนตร์เรื่องนี้เล่าถึงประสบการณ์ของเทียนกับเพื่อนร่วมห้องที่ซื่อสัตย์และเพื่อน ๆ ของเขา และความสัมพันธ์ที่น่าประหลาดใจที่เขาพัฒนาขึ้นกับ "เพลย์บอย" ในท้องถิ่น
เหตุยิงกันในออโรรา ค.ศ. 2012
'''เหตุยิงกันในออโรรา ค.ศ. 2012''' เกิดขึ้นในวันที่ 20 กรกฎาคม ค.ศ. 2012 (พ.ศ. 2555) มีมือปืนเปิดฉากยิงใส่ผู้ชมภาพยนตร์เรื่อง The Dark Knight Rises (แบทแมน อัศวินรัตติกาลผงาด) รอบปฐมทัศน์เที่ยงคืน ที่โรงภาพยนตร์ซินิมาร์ก (Cinemark) ในเมืองออโรรา รัฐโคโลราโด สหรัฐอเมริกา ทำให้มีผู้เสียชีวิต 12 คน และบาดเจ็บอีก 58 คน มือปืนสวมชุดเกราะกันกระสุนทั้งตัว และลงมือคนเดียวโดยเดินเข้าไปในโรงภาพยนตร์และปล่อยระเบิดแก๊สน้ำตา จากนั้นจึงเปิดฉากยิงใส่ผู้ชมภาพยนตร์ด้วยอาวุธปืนหลายประเภท หลังเกิดเหตุเจ้าหน้าที่ตำรวจจึงสามารถจับกุมมือปืนได้หลังโรงภาพยนตร์โดยมือปืนชื่อ นายเจมส์ อีแกน โฮมส์ เป็นนักศึกษาปริญญาเอกอายุ 24 ปี การโจมตีครั้งนี้ถือเป็นเหตุการณ์ยิงกันที่มีเหยื่อ (รวมผู้บาดเจ็ดและผู้เสียชีวิต) มากที่สุดในประวัติศาสตร์ของสหรัฐอเมริกา
เหตุการณ์
การกราดยิงเกิดขึ้นที่โรงภาพยนตร์โรงที่ 9 ในโรงภาพยนตร์เซนจูรีซิกซ์ทีน (Century 16) ที่อยู่ติดกับห้างสรรพสินค้าทาวน์เซนเตอร์แอตออโรรา (Town Center at Aurora) ผู้ลงมือซื้อตั๋วภาพยนตร์แล้วเดินเข้าไปในโรง 9 แล้วเดินออกไปยังทางออกฉุกเฉิน เปิดประตูทิ้งไว้ เพื่อไปหยิบปืน และเปลี่ยนชุดจากรถที่จอดอยู่ใกล้ประตูทางออกพร้อมกับเอาอาวุธจากรถของเขาที่จอดอยู่หลังทางออก หลังจากที่ภาพยนตร์ฉายไปประมาณครึ่งชั่วโมง คนร้ายจึงกลับเข้ามาในโรงภาพยนตร์ โดยใส่ชุดสีดำ พร้อมหมวกเหล็กกันกระสุน เสื้อกั๊กบรรจุสัมภาระ ปลอกคอป้องกัน สนับขากันกระสุน เล็กกิ้งกันกระสุน กระจับ หน้ากากกันแก๊ส และถุงมือทางยุทธวิธี ตามคำพูดของแดน โอตส์ ผู้บัญชาการตำรวจเมืองออโรรา  ผู้ชมส่วนใหญ่ไม่เห็นมือปืนเป็นอันตรายในตอนแรกเมื่อเขาเดินเข้ามาในโรงภาพยนตร์ เนื่องจากเขาสวมชุดที่ดูเป็นเครื่องแบบ ซึ่งก็มีผู้ชมคนอื่นที่แต่งตัวในลักษณะคล้ายกันเพื่อมาชมภาพยนตร์ จึงคิดกันว่ามือปืนคนนี้แค่แกล้งทำเฉยๆ จนกระทั่งเขาปล่อยระเบิดแก๊สออกมา แล้วเริ่มยิงปืน แต่แม้ถึงตอนนั้น ก็ยังมีผู้ชมบางคนที่คิดว่ามือปืนกำลังทำการโปรโมตภาพยนตร์ และการยิงปืนคือการใช้สเปเชียลเอฟเฟคเพื่อโปรโมตหนังในรอบปฐมทัศน์ของทางผู้ผลิตหรือของทางโรงภาพยนตร์เอง
การโจมตีเริ่มขึ้นเวลา 00.38 น. มือปืนเปิดการโจมตีด้วยการปากระป๋องที่ปล่อยแก๊สหรือควันที่บดบังทัศนวิสัยของผู้ชมภาพยนตร์ ทำให้พวกเขาเกิดอาการคันคอและผิวหนัง และทำให้ตาระคายเคือง แล้วเขาก็ใช้ปืนลูกซองเรมิงตัน โมเดล 870 ขนาด 12 เกจยิงขึ้นไปบนเพดานก่อนที่จะยิงผู้ชม และยังใช้ปืนเล็กยาวสมิธแอนด์เวสสัน เอ็มแอนด์พี 15 ที่มีซองกระสุนรูปกล่องขนาด 100 นัด ในการยิงด้วยแต่อาวุธเกิดขัดลำกล้องหลังจากที่ยิงไปประมาณ 30 นัด อาวุธสุดท้ายที่เขาใช้คือปืนพกกล็อก 22ลำกล้องขนาด .40 โดยยิงไปที่หลังโรง ก่อนจะยิงใส่คนที่อยู่ระหว่างแถวที่นั่ง มีกระสุนบางนัดเจาะทะลุผนังโรงออกไปโดนผู้ชมในโรง 8 ที่อยู่ข้างๆ ซึ่งกำลังฉายภาพยนตร์เรื่องเดียวกัน พยานให้การว่าหลังการโจมตีเกิดขึ้นไม่นาน สัญญาณเตือนภัยของโรงภาพยนตร์ก็ดังขึ้น และมีพนักงานบอกให้ผู้ชมในโรง 8 ทำการอพยพ พยานอีกคนหนึ่งกล่าวว่าเธอไม่กล้าออกไปเพราะมีคนตะโกนเตือนไม่ให้ออกไป เพราะคนร้ายอยู่ในล็อบบี้
มีโทรศัพท์ที่โทรไปแจ้งเหตุฉุกเฉินสายแรกเวลา 00.39 น. ตำรวจมาถึงในอีก 90 วินาทีต่อมา และทำการจับกุมผู้ต้องหาได้เวลา 00.45 น. และพบซองกระสุนปืนพกขนาด .40 อย่างน้อย 3 ซอง, ปืนลูกซอง 1 กระบอกและซองกระสุนรูปกล่อง 1 ซองอยู่บนพื้นในโรงภาพยนตร์ มีผู้อยู่ในเหตุการณ์บางคนรายงานเหตุยิงกันผ่านทวิตเตอร์และเอสเอ็มเอสแต่ไม่ได้แจ้งตำรวจ ตำรวจชุดแรกที่ไปถึงที่เกิดเหตุบางส่วนตัดสินใจไม่รอรถพยาบาลและนำผู้บาดเจ็บไปส่งที่โรงพยาบาลก่อนด้วยรถสายตรวจ
เจ้าหน้าที่ตำรวจจับกุมนายโฮมส์ในเวลา 00.45 น. บริเวณหลังโรงภาพยนตร์ข้างๆ รถของเขาเอง อย่างไม่มีการขัดขืน องค์กรรักษากฎหมายจากรัฐบาลกลางสหรัฐฯ สององค์กรบอกกับเอบีซีนิวส์ว่าผู้ต้องสงสัยทำผมสีแดง และเรียกตัวเองว่า "โจ๊กเกอร์" ตัวร้ายในเรื่องแบทแมน แต่ต่อมาทางการปฏิเสธที่จะยืนยันเรื่องนี้ สามวันต่อมา นายโฮมส์ปรากฏตัวในศาลเป็นครั้งแรกที่เมืองเซ็นเท็นเนียล รัฐโคโลราโด ในผมสีส้มอมแดง  เจ้าหน้าที่ตำรวจพบอาวุธหลายกระบอกภายในรถของผู้ต้องหา รวมถึงปืนพกกล็อก 22 อีกหนึ่งกระบอก  หลังเกิดเหตุ โฮมส์ถูกควบคุมตัวในสถานกักกันอะแรพาโฮเป็นการชั่วคราว ภายใต้การเฝ้าระวังการฆ่าตัวตาย ตำรวจทำการสอบปากคำพยานกว่า 200 คนที่อยู่ในเหตุการณ์ ตำรวจฝ่ายสืบสวนเชื่อว่ามือปืนลงมือด้วยตัวเอง และไม่ได้มีส่วนในขบวนการก่อการร้ายใดๆ ผู้ต้องหาชื่อเจมส์ อีแกน โฮมส์ โดย 60 วันก่อนที่จะเกิดเหตุการณ์ยิง โฮมส์ซื้อกระสุนมากว่า 6,000 นัด โดยทั้งอาวุธและกระสุนที่ใช้ในการยิงครั้งนี้ โฮมส์ซื้อมาอย่างถูกต้องตามกฎหมาย โดยซื้อปืนจากร้านปืนท้องถิ่น และซื้อกระสุนจากอินเทอร์เน็ต
เหยื่อ
มีผู้ถูกยิงทั้งหมด 70 คน เสียชีวิต 12 คน และได้รับบาดเจ็บ 58 คน ซึ่งยอดนี้ถือเป็นยอดผู้บาดเจ็บในเหตุการณ์สังหารหมู่ที่สูงที่สุดในประวัติศาสตร์สหรัฐอเมริกา และยังเป็นเหตุยิงกันที่มีผู้เสียชีวิตมากที่สุดตั้งแต่การสังหารหมู่ที่โรงเรียนโคลัมไบน์ไฮสคูลใน ค.ศ. 1999 มีผู้เสียชีวิตในที่เกิดเหตุ 10 คน และอีก 2 คนเสียชีวิตระหว่างการรักษาที่โรงพยาบาล รายนามผู้เสียชีวิตมีดังต่อไปนี้
ผู้บาดเจ็บได้รับการรักษาที่โรงพยาบาลเด็กโคโลราโด, ศูนย์การแพทย์เดนเวอร์เฮลท์, ศูนย์การแพทย์ออโรรา, โรงพยาบาลพาร์เกอร์แอดเวนทิสต์, ศูนย์การแพทย์โรส, โรงพยาบาลสวีดิชและโรงพยาบาลมหาวิทยาลัยโคโลราโด และยังมีการตั้งจุดรักษาพยาบาลชั่วคราว ณ บริเวณที่เกิดเหตุ ส่วนผู้ที่ไม่ได้รับบาดเจ็บถูกส่งตัวไปยังโรงเรียนไฮสคูลเกตเวย์เพื่อสอบปากคำ อายุของเหยื่อมีตั้งแต่ 3 ปีไปจนถึง 51 ปี ในวันที่ 25 กรกฎาคม โรงพยาบาล 3 แห่งที่ทำการรักษาผู้บาดเจ็บประกาศว่าจะทำการกำหนดเพดานค่ารักษาพยาบาลหรือยกหนี้ให้ทั้งหมด
มูลนิธิคอมมิวนิตีเฟิร์สรวบรวมเงินได้กว่า 5 ล้านดอลลาร์เป็นทุนให้กับเหยื่อและครอบครัวของเหยื่อ ในเดือนกันยายน เหยื่อและครอบครัวของเหยื่อได้รับแบบสอบถามเกี่ยวกับวิธีกระจายทุนที่ต้องการ ระหว่างการแบ่งให้เหยื่อทุกคนเท่าๆ กัน หรือได้ตามการประเมินความจำเป็น
ประวัติ
มือปืนผู้ต้องหาชื่อ เจมส์ อีแกน โฮมส์ (James Eagan Holmes) เกิดวันที่ 13 ธันวาคม ค.ศ. 1987 และเติบโตขึ้นมาในชุมชนแรนโชเพนญาสควิโทส เมืองแซนดีเอโก รัฐแคลิฟอร์เนีย สำเร็จการศึกษาระดับไฮสกูลจากโรงเรียนไฮสกูลเวสต์วิวในชุมชนทอร์รีย์ไฮแลนส์ เมืองแซนดีเอโก ในปี 2006 ต่อมา เขาสำเร็จการศึกษาระดับปริญญาตรี ด้วยเกียรตินิยมอันดับหนึ่ง  ในสาขาวิชาประสาทวิทยาศาสตร์ จากมหาวิทยาลัยแคลิฟอร์เนีย วิทยาเขตริเวอร์ไซด์ ในปี 2010 แล้วจึงเข้าสมัครเป็นนักศึกษาในระดับปริญญาเอกในสาขาวิชาเดียวกันที่มหาวิทยาลัยโคโลราโด วิทยาเขตการแพทย์แอนสชุตซ์ ที่เมืองออโรรา ซึ่งเขาได้รับทุนจากรัฐบาลกลางและเป็นหนึ่งในนักศึกษาเพียง 6 คนที่ได้รับทุนจากสถาบันสุขภาพแห่งชาติ ในปี 2012 ผลการเรียนของเขาตกต่ำลงและเขาทำคะแนนได้ไม่ดีในการสอบความเข้าใจ แม้ว่ามหาวิทยาลัยไม่ได้มีแผนที่จะปลดเขาออกจากความนักศึกษา แต่โฮมส์ก็ได้ดำเนินการ และกำลังอยู่ในกระบวนการถอนวิชาออกจากวิทยาลัย โฮมส์ไม่เคยมีประวัติอาชญากรรมมาก่อน
สื่อต่างๆ รายงานว่าพวกเขาพบร่องรอยในอินเทอร์เน็ตของโฮมส์น้อยมาก นอกจากอีเมลของมหาวิทยาลัยและรูปเก่าในมายสเปซเท่านั้น
มีการค้นพบว่าไม่ถึงเดือนก่อนเกิดเหตุการณ์ โฮมส์สมัครเป็นสมาชิกที่สนามยิงปืนแห่งหนึ่ง โดยเจ้าของสนามยิงปืนเคยโทรหาโฮมส์และได้ยินเสียงฝากข้อความที่มีแรงบันดาลใจมาจากเรื่องแบทแมน
การพิจารณาคดี
ในวันที่ 23 กรกฎาคม ค.ศ. 2012 โฮมส์ พร้อมกับผมย้อมสีส้มอมแดง ปรากฏตัวต่อในศาลที่เมืองเซนเทนเนียล, โคโลราโด ต่อหน้าผู้พิพากษาวิลเลียม บี. ซิลเวสเตอร์ โฮมส์ได้รับฟังสิทธิ์ของผู้ต้องหา และไม่ได้ขอประกันตัว ผู้พิพากษาออกคำสั่งคุ้มครอง และแต่งตั้งทนายของรัฐให้กับผู้ต้องหา ระหว่างการปรากฏตัวในศาล โฮมส์ไม่พูดอะไรและไม่มองหน้าผู้พิพากษา มองแต่เอกสารที่เขากำลังถืออยู่ เหม่อมองไปข้างหน้า และมีสีหน้าท่าทางมึนงง
ในวันที่ 30 กรกฎาคม อัยการรัฐโคโลราโดยื่นข้อกล่าวหานายโฮมส์ต่อศาล โดยตั้งข้อหาฆาตกรรมโดยไตร่ตรองไว้ก่อน 24 กระทงและข้อหาพยายามฆ่า 116 กระทง พร้อมทั้งยังยื่นข้อกล่าวหาสองข้อหาดังกล่าวแทนเหยื่อแต่ละคนเพื่อเพิ่มโอกาสในการพิพากษาลงโทษ ผู้พิพากษาศาลเขตแห่งรัฐโคโลราโด วิลเลียม บี. ซิลเวสเตอร์ ผู้พิจารณาคดี ได้ออกคำสั่งศาลไม่ให้ทนายความและตำรวจเปิดเผยข้อมูล, ปกปิดบันทึกศาลเป็นความลับ และห้ามมหาวิทยาลัยโคโลราโดเปิดเผยข้อมูลสาธารณะที่เกี่ยวกับประวัติของโฮมส์ระหว่างที่กำลังศึกษาอยู่ที่นั่น องค์กรสื่อต่างๆ คัดค้านผู้พิพากษาให้ยกเลิกการปกปิดบันทึกศาล
ในวันที่ 9 สิงหาคม ทนายความของโฮมส์กล่าวว่าโฮมส์เป็นผู้ป่วยทางจิต และฝ่ายจำเลยต้องการเวลามากกว่านี้เพื่อประเมินลักษณะความผิดปกติทางจิต คำกล่าวนี้ได้รับการเปิดเผยในการพิจารณาคดีที่เซนเทนเนียล, โคโลราโด เมื่อองค์กรสื่อขอให้ผู้พิพากษายกเลิกการปกปิดบันทึกศาลในกรณีนี้ ในวันที่ 24 สิงหาคม ฝ่ายโจทก์กล่าวหาว่านายโฮมส์บอกกับเพื่อนร่วมชั้นเรียนว่าเขาอยากฆ่าคน ก่อนเกิดเหตุ 4 เดือน
ในวันที่ 30 สิงหาคม ผู้พิพากษาสั่งให้สมุดบันทึกของโฮมส์ (ซึ่งโจทก์กล่าวหาว่าเขาเขียนอธิบายการโจมตีไว้) ได้รับความคุ้มครองจากสิทธิ์ของแพทย์-ผู้ป่วย ในระหว่างที่โฮมส์ปรึกษากับจิตแพทย์ ทำให้หลักฐานนี้ใช้การไม่ได้ในศาล นอกจากอาการผิดปกติทางจิตของโฮมส์จะเป็นประเด็นขึ้นมาในคดี ในวันที่ 20 กันยายน ฝ่ายโจทก์จึงถอนคำขอตรวจสอบสมุดบันทึก ด้วยเหตุที่นายโฮมส์พยายามฆ่าตัวตาย ผู้พิพากษาซิลเวสเตอร์จึงเลื่อนการพิจารณาคดีไปจนเดือนธันวาคม ค.ศ. 2012
ในวันที่ 2 มกราคม ค.ศ. 2013 อัยการและทนายความฝ่ายจำเลยกลับมาที่ศาลอีกครั้งเพื่อฟังการไต่สวนขั้นต้น ในระหว่างการไต่สวน มีการรายงานว่าพนักงานสืบสวนพบขวดยาตามใบสั่งแพทย์ 4 ขวดและประวัติการก่อภูมิคุ้มกันจากอพาร์ตเมนท์ของโฮมส์ ที่ถูกตรวจค้นในเดือนกรกฎาคม ค.ศ. 2012 ไม่มีการเปิดเผยว่าแพทย์สั่งยาอะไร แต่ผู้พิพากษาตัดสินตั้งแต่เดือนตุลาคม ค.ศ. 2012 ว่าโจทย์สามารถเก็บหลักฐานนี้ได้
ในวันที่ 27 มีนาคม ทนายความฝ่ายจำเลยยื่นข้อเสนอให้โฮมส์รับผิด เพื่อแลกกับการที่ฝ่ายโจทก์ตกลงที่จะไม่ขอให้มีการลงโทษประหารชีวิต ต่อมาในวันที่ 1 เมษายน ฝ่ายโจทย์ประกาศว่าจำเลยปฏิเสธข้อเสนอ โดยอัยการเขตอะแรพาโฮเคาน์ตี จอร์จ บร็อกเลอร์ ประกาศว่า "ตั้งใจและต้องการให้เจมส์ อีแกน โฮมส์ได้รับโทษประหารชีวิต"
ระเบิดในที่พัก
เมื่อถูกจับกุม นายโฮมส์บอกกับเจ้าหน้าที่ตำรวจว่ามีระเบิดอยู่ในที่พักของเขา ที่อยู่ทางตอนเหนือของออโรรา ตำรวจจึงทำการเข้าไปตรวจสอบบ้านของผู้ต้องหา ซึ่งอยู่ห่างจากจุดเกิดเหตุไป 8 กิโลเมตร โดยเข้าไปตรวจด้วยความระมัดระวังว่าอาจมีระเบิด อาคารอพาร์ทเมนต์ ที่ผู้ต้องหาอยู่อาศัยเป็นอาคารที่มีให้เฉพาะนักศึกษา คนไข้ และเจ้าหน้าที่ของศูนย์การแพทย์มหาวิทยาลัยโคโลราโดเท่านั้น เจ้าหน้าที่ตำรวจรายงานว่า โฮมส์บอกกับตำรวจว่าเขาได้ทำการวางกับระเบิดไว้ในอพาร์ตเมนต์ของตัวเองก่อนที่จะเดินทางไปโรงภาพยนตร์ เจ้าหน้าที่ตำรวจจึงจัดการอพยพคนออกจากอาคาร 5 อาคารที่อยู่ข้างเคียงและทำการเคลียร์บริเวณ เจ้าหน้าที่เอฟบีไอและเจ้าหน้าที่ตำรวจใช้บันไดเพื่อขึ้นไปยังห้องพักของโฮมส์ ซึ่งพวกเขาใช้เสาติดกล้องเพื่อตรวจสอบห้อง และยืนยันคำพูดของโฮมส์ เนื่องจากห้องพักดังกล่าวมีกับระเบิดอยู่เต็มห้อง โดยเจ้าหน้าที่ตำรวจอธิบายลักษณะของระเบิดที่พบว่ามีความซับซ้อนมาก ก่อนเกิดเหตุ เวลาประมาณเที่ยงคืน ผู้อาศัยอยู่ใต้ห้องของโฮมส์ได้ยินเสียงเพลงดัง ดังมาจากห้องของโฮมส์ จนผู้อาศัยหญิงคนหนึ่งไปเคาะประตูแล้วบอกว่าจะแจ้งตำรวจ เธอพบว่าประตูไม่ได้ล็อก แต่เลือกที่จะไม่เปิด เธอโทรไปแจ้งตำรวจเรื่องเสียงดังรบกวน แต่ในตอนนั้นเกิดเหตุยิงกันขึ้นพอดี ตำรวจจึงไม่ได้ตอบสนองต่อการโทรแจ้งนี้ หลังเกิดเหตุ เมื่อเธอทราบว่าในห้องมีกับระเบิดอยู่ เธอจึงกล่าวว่า "ฉันกลัวว่าถ้าฉันเปิดประตู ฉันอาจจะทำให้เกิดระเบิดไปแล้ว"
หนึ่งวันหลังเกิดเหตุ เจ้าหน้าที่ก็สามารถปลดลวดสะดุดระเบิดและอุปกรณ์ระเบิดได้บางส่วน โดยใช้ตะขอเกี่ยวและรถติดบันไดของตำรวจดับเพลิง เพื่อเปิดทางให้คนหรือหุ่นยนต์สามารถเข้าไปในห้องพักได้ ตำรวจฝ่ายสืบสวนทำการเก็บหลักฐานต่างๆ ในห้องพักของผู้ต้องหา และพบสิ่งของหลายๆ อย่างซึ่งหนึ่งในนั้นรวมถึงหน้ากากแบทแมน โดยตำรวจเก็บหลักฐานจากห้องพักของเขาเสร็จแล้ว แต่ยังไม่อนุญาตให้ผู้อาศัยกลับเข้าไปในอาคารเนื่องจากกลัวอันตรายที่เกิดจากสารเคมี เจ้าหน้าที่ตำรวจกล่าวว่าพบหน้ากากแบทแมนภายในอพาร์ทเมนต์ ในวันที่ 23 กรกฎาคม เจ้าหน้าที่ตำรวจจึงรวบรวมหลักฐานในอพาร์ทเมนต์เสร็จ และอนุญาตให้ผู้อยู่อาศัยกลับเข้าไปอาศัยในอีก 2 วันต่อมา
รัฐบาลและนานาชาติ
ในค่ำหลังเกิดเหตุการณ์ มีการรวมตัวเพื่อจุดเทียนไว้อาลัย ณ จุดเกิดเหตุ ในรัฐโคโลราโด นายบารัค โอบามา ประธานาธิบดีแห่งสหรัฐอเมริกา แสดงความเสียใจต่อเหยื่อในเหตุการณ์และครอบครัวของเหยื่อ และสั่งให้ลดธงลงครึ่งเสาในอาคารของรัฐบาลเพื่อไว้อาลัยให้เหยื่อจนวันที่ 25 กรกฎาคม ทีมหาเสียงเลือกตั้งประธานาธิบดี ค.ศ. 2012 ทั้งของนายบารัค โอบามาจากพรรคเดโมแครต และนายมิตต์ รอมนีย์ คู่ท้าชิงจากพรรครีพับลิกัน ต่างก็หยุดการโฆษณาหาเสียงทางโทรทัศน์ในรัฐโคโลราโดเป็นการชั่วคราว ในวันที่ 22 กรกฎาคม นายโอบามาเข้าพบกับเหยื่อ และเจ้าหน้าที่ทั้งในระดับท้องถิ่นและรัฐ และยังกล่าวคำปราศรัยผ่านทางโทรทัศน์ทั่วประเทศจากเมืองออโรราอีกด้วย นอกจากนี้ ผู้นำของประเทศต่างๆ ได้ส่งข้อความแสดงความใจต่อสหรัฐฯ รวมไปถึงสมเด็จพระราชินีนาถเอลิซาเบธที่ 2 แห่งสหราชอาณาจักร, ประธานาธิบดีฝรั่งเศส ฟร็องซัว ออล็องด์ , นายกรัฐมนตรีอิสราเอล เบนจามิน เนทันยาฮู , ประธานาธิบดีรัสเซีย วลาดีมีร์ ปูติน และสมเด็จพระสันตะปาปาเบเนดิกต์ที่ 16
อุตสาหกรรมบันเทิง
วอร์เนอร์ บราเธอร์ส ผู้จำหน่ายภาพยนตร์เรื่อง The Dark Knight Rises กล่าวว่าพวกเขาเศร้าเสียใจเป็นอย่างยิ่งกับเหตุการณ์ที่เกิดขึ้น โดยบริษัทได้ทำการยกเลิกรอบปฐมทัศน์กาลาพรีเมียร์ในปารีส, เม็กซิโกและญี่ปุ่น และลดขนาดการทำการตลาดของภาพยนตร์เรื่องนี้ในฟินแลนด์ และตัดสินใจที่จะไม่รายงานรายได้ของภาพยนตร์จนกระทั่งวันจันทร์ที่ 23 กรกฎาคม ค.ศ. 2012 สตูดิโอผลิตภาพยนตร์ค่ายอื่นก็ตัดสินใจไม่เปิดเผยรายได้จากการชมภาพยนตร์ในวันที่ 21 กรกฎาคม ค.ศ. 2012 เช่นกัน มีการรายงานว่าวอร์เนอร์ บราเธอร์สจะทำการบริจาคเงินจำนวนหนึ่งให้กับมูลนิธิคอมมิวนิตีเฟิร์สในโคโลราโดเพื่อมอบให้กับเหยื่อจากเหตุยิงกัน
คริสโตเฟอร์ โนแลน ผู้กำกับภาพยนตร์ พูดในนามของนักแสดงและทีมงานโดยกล่าวว่าเหตุการณ์ที่เกิดขึ้น "ป่าเถื่อน" และ "ร้ายแรงเป็นอย่างมาก" คริสเตียน เบล ผู้แสดงเป็นแบทแมน เข้าเยี่ยมเหยื่อเป็นการส่วนตัวในวันที่ 24 กรกฎาคม ฮานส์ ซิมเมอร์ ผู้แต่งเพลงประกอบภาพยนตร์ให้ The Dark Knight Rises ได้ทำการบันทึกเพลงประสานเสียงชื่อว่า "Aurora" เพื่อเป็นเกียรติให้กับเหยื่อในเหตุการณ์ โฆษณาทางโทรทัศน์ของภาพยนตร์เรื่องนี้บางตัวถูกยกเลิก นอกจากนี้ วอร์เนอร์ บราเธอร์สยังขอให้โรงภาพยนตร์หยุดฉายตัวอย่างภาพยนตร์เรื่อง Gangster Squad ที่ฉายก่อนภาพยนตร์เรื่อง The Dark Knight Rises ไปแล้วในบางเมืองในสหรัฐอเมริกา (แต่ไม่เคยฉายในออโรรา) เนื่องจากมีฉากหนึ่งที่มีการสังหารหมู่ผู้ชมในโรงภาพยนตร์ด้วยอาวุธอัตโนมัติ ภาพยนตร์ Gangster Squad ถูกเลื่อนกำหนดออกฉายไปถึงเดือนมกราคม ค.ศ. 2013 โดยฉากในโรงภาพยนตร์ถูกแทนที่ด้วยฉากใหม่ที่เกิดขึ้นในสถานที่อื่น
ซินีมาร์ค บริษัทที่เป็นเจ้าของโรงภาพยนตร์ตกลงที่จะจ่ายค่าทำศพให้กับครอบครัวของเหยื่อผู้เสียชีวิต ในส่วนที่กองทุนชดเชยเหยื่อจากอาชญากรรมไม่ได้คุ้มครอง ซินีมาร์คปิดโรงภาพยนตร์มัลติเพล็กซ์ เซ็นจูรี ออโรรา 16 หลังจากที่เกิดเหตุการณ์ และเปิดทำการใหม่อีกครั้งในวันที่ 17 มกราคม ค.ศ. 2013 โดยมีนายสตีฟ โฮแกน นายกเทศมนตรีเมืองออโรราเป็นประธานในพิธีเปิด
ไม่นานหลังเกิดเหตุการณ์ กรมตำรวจในบางเมืองและโรงภาพยนตร์บางแห่งทั่วทั้งสหรัฐอเมริกา เพิ่มการรักษาความปลอดภัยที่โรงภาพยนตร์เนื่องจากกลัวเกิดการลอกเลียนแบบ ในนครนิวยอร์ก มีการจัดเจ้าหน้าที่ตำรวจให้ไปดูแลโรงภาพยนตร์ที่ฉายภาพยนตร์เรื่องใหม่ สมาคมเจ้าของโรงภาพยนตร์แห่งชาติส่งรายการตรวจสอบจากกระทรวงความมั่นคงมาตุภูมิให้กับสมาชิกและกล่าวในแถลงการณ์วันที่ 21 กรกฎาคมว่า "สมาชิกสมาคมกำลังทำงานกับหน่วยงานรักษากฎหมายท้องถิ่นอย่างใกล้ชิด และกำลังตรวจสอบขั้นตอนการรักษาความปลอดใหม่ใหม่" เครือโรงภาพยนตร์เอเอ็มซีประกาศว่าจะไม่อนุญาตให้ผู้ชมแต่งชุดที่ทำให้ผู้อื่นไม่สบายใจ และจะไม่อนุญาตให้นำหน้ากากหรืออาวุธปลอมเข้าไปในโรงภาพยนตร์อีกต่อไป
อเล็กซานเดอร์ รืยบัค
อเล็กซานเดอร์ อีการาวิช รืยบัค (Аляксандр І́гаравіч Рыбак Alyaxandr Igaravich Rybak) เกิดเมื่อวันที่ 13 พฤษภาคม ค.ศ. 1986 เมืองมินสค์ ในเบลารุส แต่เติบโตในเนซอดเดน ซึ่งอยู่นอกกรุงออสโล ประเทศนอร์เวย์ ซึ่งเป็นนักร้อง-นักแต่งเพลง นักไวโอลิน นักเปียโน นักเขียนและนักแสดง ชาวนอร์เวย์ เขาชนะรางวัลชนะเลิศ ในการประกวดแสดงความสามารถของนอร์เวย์ จากเพลงที่เขาแต่ง โดยในปี ค.ศ.2009 เขาเป็นตัวแทนของประเทศนอร์เวย์ในการแข่งขันการประกวดเพลงยูโรวิชัน‎ ในมอสโคว์ ประเทศรัสเซีย โดยเขาชนะเลิศการแข่งขันด้วยคะแนน 387 คะแนน ถือเป็นสถิติคะแนนที่สูงที่สุดในการแข่งขัน กับเพลง "Fairytale" ที่เขาทั้งเขียนทั้งเนื้อร้องและทำนอง
แหล่งข้อมูลอื่น
1986
อุซเบกิสถานซูเปอร์ลีก
อุซเบกิสถานซูเปอร์ลีก (Uzbekistan Super League) เป็นลีกฟุตบอลสูงสุดของประเทศอุซเบกิสถาน ก่อตั้งในปี ค.ศ. 1992
เส้นเมริเดียนที่ 21 องศาตะวันออก
เส้นเมริเดียนที่ 21 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 21 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 159 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 21 องศาตะวันออกลากผ่านพื้นที่ดังนี้:
จอห์น ครอมเวล เมเทอร์
จอห์น ครอมเวล เมเทอร์ (John Cromwell Mather; เกิดวันที่ 7 สิงหาคม ค.ศ. 1946) เป็นนักฟิสิกส์ดาราศาสตร์และนักจักรวาลวิทยาชาวอเมริกัน ได้รับรางวัลโนเบลสาขาฟิสิกส์จากผลงานดาวเทียม COBE ร่วมกับ จอร์จ สมูท ดาวเทียม COBE สามารถตรวจวัด "...รูปแบบของวัตถุดำและความไม่เหมือนกันทุกทิศทาง (Anisotropy) ของการแผ่รังสีไมโครเวฟพื้นหลังของจักรวาล" ได้เป็นครั้งแรก
ผลงานนี้ช่วยยืนยันเป็นหลักฐานแน่นหนาแก่ทฤษฎีบิกแบงโดยอาศัยดาวเทียมสำรวจไมโครเวฟพื้นหลังของจักรวาล (COBE) จากความเห็นของคณะกรรมการรางวัลโนเบล กล่าวว่า "โครงการ COBE อาจพิจารณาได้ว่าเป็นจุดเริ่มต้นของการศึกษาจักรวาลวิทยาอย่างละเอียดแม่นยำ"
เมเทอร์เป็นนักฟิสิกส์ดาราศาสตร์อาวุโสที่ศูนย์การบินอวกาศก็อดเดิร์ดขององค์การนาซาในแมริแลนด์ และเป็นศาสตราจารย์พิเศษสาขาฟิสิกส์ที่มหาวิทยาลัยแมริแลนด์ เมื่อปี ค.ศ. 2007 เมเทอร์มีรายชื่ออยู่ใน 100 บุคคลผู้มีอิทธิพลสูงสุดของโลก โดยนิตยสารไทมส์
เมเทอร์ยังเป็นนักวิทยาศาสตร์ประจำโครงการของกล้องโทรทรรศน์อวกาศเจมส์ เวบบ์ ซึ่งมีกำหนดส่งขึ้นปฏิบัติการอย่างเร็วที่สุดคือปี ค.ศ. 2013
แหล่งข้อมูลอื่น
1946
สนามกีฬาอเนกประสงค์
สนามกีฬาอเนกประสงค์ (multi-purpose stadium) เป็นประเภทของสนามกีฬาที่ออกแบบมาให้ใช้ได้ในกีฬาหลายประเภทโดยจะใช้ได้กี่ชนิดกีฬาก็แล้วแต่ผู้สร้างจะออกแบบ ปัจจุบันนี้สนามกีฬาชนิดนี้จะพบมากในแคนาดาและสหรัฐและประเทศต่าง ๆ ทั่วโลก โดยส่วนมากจะเป็นสนามกีฬาฟุตบอล เบสบอล และกรีฑาเป็นต้น
ผะหมี
ผะหมี เป็นการละเล่นปริศนาคำทายอย่างหนึ่ง เดิมเข้าใจว่าเป็นการละเล่นในหมู่ชาวจีนมาก่อน ซึ่งถือเป็นการเล่นประลองปัญญาและฝึกสมองในหมู่นักปราชญ์และกวีชาวจีน นำมาเผยแพร่ในประเทศไทย คำว่า ผะหมี มาจากภาษาจีนแต้จิ๋ว ผะ (拍) แปลว่า ตี ส่วน หมี (謎/谜) แปลว่า ปริศนา ดังนั้นคำว่า ผะหมี จึงแปลว่า การตีปริศนา
ภายหลังคนไทยได้นำมาประยุกต์ถามปริศนาแบบไทย เริ่มตั้งแต่สมัยรัชกาลที่ 5 โดยเจ้าฟ้ามหาวชิราวุธ (ฐานันดรศักดิ์ของรัชกาลที่ 6 ในขณะนั้น) ทรงพระราชนิพนธ์ปริศนาให้ข้าราชบริพารเป็นการภายในส่วนพระองค์ โดยปริศนาที่ใช้ถามจะเขียนด้วยคำประพันธ์ไทยเช่น โคลง ฉันท์ กาพย์ กลอน และคำตอบของปริศนา (หรือเรียกว่าธง) จะมีความสัมพันธ์กันในรูปแบบต่าง ๆ มีการเล่นอย่างแพร่หลายในกรุงเทพมหานคร และแพร่ไปยังจังหวัดต่าง ๆ เช่น ชลบุรี ราชบุรี สมุทรปราการ โดยในจังหวัดชลบุรีจะเรียกผะหมีว่า โจ๊ก
การทายปริศนา
ปริศนาผะหมีมีหลายลักษณะดังนี้
โจ๊ก
โจ๊กเป็นการละเล่นพื้นบ้านในบริเวณจังหวัดชลบุรี ระยอง สมุทรปราการ และฉะเชิงเทรา เป็นการตั้งปริศนาคำทายร้อยกรอง ที่พัฒนามาจากผะหมีและโคลงทาย โดยมีผู้ช่วยทำหน้าที่ช่วยแจกของรางวัลและปลดแผ่นปริศนา ผู้ช่วยนี้จะแต่งกายและทำท่าทางตลก เรียกว่าตัวโจ๊ก ส่วนกลุ่มผู้บอกปริศนาคำทายเรียกว่านายโจ๊ก การเล่นทายโจ๊ก นิยมเล่นในงานศพ หรือเป็นกิจกรรมยามดึกสำหรับเจ้าภาพและผู้อยู่เป็นเพื่อนศพ ปัจจุบัน การทายโจ๊กในงานศพลดลง แต่นำมาเล่นในงานบุญต่าง ๆ แทน เช่น งานบุญกลางบ้านของอำเภอพนัสนิคม งานประเพณีวิ่งควายและงานกาชาดประจำปีของจังหวัดชลบุรีเป็นต้น
กรดฟอร์มิก
กรดฟอร์มิก หรือกรดมด (Formic acid) เป็นกรดคาร์บอกซิลิกชนิดหนึ่งที่มีโครงสร้างไม่ซับซ้อน มีสูตรโมเลกุลว่า CH2O2 และเรียกตามระบบ IUPAC ว่า กรดเมทาโนอิก (Methanoic acid), พบตามธรรมชาติในสัตว์จำพวกมดและผึ้ง ซึ่งมีไว้สำหรับป้องกันตัวจากศัตรู, โดยคำว่า "formic" ได้มาจากคำในภาษาละตินว่า formica ซึ่งแปลว่ามด
ประวัติการค้นพบ
เมื่อปี พ.ศ. 2214 จอห์น เรย์ นักธรรมชาติวิทยาชาวอังกฤษ เป็นบุคคลแรกที่ทราบถึงการสกัดกรดฟอร์มิก โดยการกลั่นมดจำนวนมาก ต่อมาโฌแซ็ฟ หลุยส์ แก-ลูว์ซัก นักเคมีชาวฝรั่งเศส ได้ค้นพบวิธีการสังเคราะห์กรดฟอร์มิกจากกรดไซยานิก และต่อมา Marcellin Berthelot นักเคมีชาวฝรั่งเศสได้ค้นพบวิธีสังเคราะห์จากคาร์บอนมอนอกไซด์ และใช้วิธีนี้มาจนปัจจุบัน
วันสิ้นโลก
วันสิ้นโลก, วันโลกาวินาศ หรือวันจุดจบของโลก (End of the world) อาจหมายถึง
กรดอนินทรีย์
กรดอนินทรีย์ (Mineral acid) หรือเรียกอีกอย่างว่า "กรดแร่" คือกรดที่เกิดจากแร่ธาตุ กรดประเภทนี้มักเป็นกรดที่มีฤทธิ์กัดกร่อนรุนแรง เช่น กรดไฮโดรคลอริก (Hydrochloric Acid) หรือกรดเกลือ (กรดน้ำย่อย) กรดซัลฟิวริก (Sulfuric Acid) หรือกรดกำมะถัน (กรดในแบตเตอรีรถยนต์) และกรดไนตริก (Nitric Acid) หรือกรดดินประสิว เป็นต้น
ฝูงแมงมุมยักษ์ถล่มโลก
ฝูงแมงมุมยักษ์ถล่มโลก (อังกฤษ: Spider, Spider 3D) เป็นภาพยนตร์แอคชั่น-แฟนตาซีสัญชาติอเมริกา ที่ออกฉายในปี ค.ศ. 2013 กำกับโดย เบร็ต ซิลเบอร์ลิง นำแสดงโดย แพทริค มัลดูน, คริสต้า แคมป์เบลล์, วิลเลียม โฮป
เนื้อเรื่องย่อ
เมื่อสถานีอวกาศของรัสเซียประสบปัญหาตกลงกลางมหานครนิวยอร์ค แรงปะทะสร้างความเสียงหายจนเศษชิ้นส่วนจมลึกลงไปถึงอุโมงค์รถไฟใต้ดิน โมเลกุลแปลกปลอมบางอย่างจากอวกาศได้ทำปฏิกิริยากับเซลล์ของแมงมุม จนทำให้มันมีขนาดใหญ่โตกว่าตึก 30 ชั้น เจ้าแมงมุมกลายพันธุ์ออกอาละวาดทำลายเมืองอย่างบ้าคลั่ง และมันกำลังเริ่มต้นที่จะแพร่พันธุ์ทายาทออกมาอย่างล้นหลาม ทำเอาผู้คนพากันแตกตื่นและหวาดผวาไปกับกองทัพสัตว์ประหลาด 8 ขาที่น่ารังเกียจและสยดสยอง
ลายมือชื่อ
ลายมือชื่อ หรือ ลายเซ็น คือ การเขียนชื่อ ชื่อเล่น นามแฝง หรือสัญลักษณ์ใดๆ โดยตัวผู้เขียนเอง เพื่อแสดงถึงตัวตนผู้เขียนนั้น โดยการอ้างอิงลายมือชื่อนิยมใช้ในการทำนิติกรรม ธุรกรรมทางกฎหมาย เช่น การทำสัญญา การฝากถอนเงิน หรือ ในการบันเทิงที่ ศิลปิน ดารา จะลงชื่อไว้บนผลงานภาพวาด หรือ อัลบั้มเพลง เพื่อให้มีการยืนยันที่มาของผลงาน
ภาษาซาปา
ภาษาซาปา (Sapa language) มีผู้พูดประมาณ 300 คน (พ.ศ. 2545) ในเมืองซาปา จังหวัดหล่าวกาย ทางภาคตะวันตกเฉียงเหนือของเวียดนาม จัดอยู่ในตระกูลภาษาขร้า-ไท กลุ่มไท กลุ่มย่อยไทตะวันตกเฉียงใต้ เป็นภาษาที่มีเสียงวรรณยุกต์
อำเภอโพนสวรรค์
โพนสวรรค์ เป็นอำเภอหนึ่งของจังหวัดนครพนม
ที่ตั้งและอาณาเขต
อำเภอโพนสวรรค์มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอโพนสวรรค์แบ่งเขตการปกครองย่อยออกเป็น 7 ตำบล 90 หมู่บ้าน ได้แก่
กรดอินทรีย์
กรดอินทรีย์ (Organic acid) เป็นกรดที่ได้จากพืชหรือสัตว์ มักเป็นกรดที่มีฤทธิ์กัดกร่อนไม่รุนแรง แตกในน้ำเป็นไอออนได้น้อย เช่น กรดคาร์บอนไดออกไซด์ (Carbonic Acid), (ฝนกรด) กรดน้ำส้ม (Acetic Acid) (น้ำส้มสายชู), กรดซิตริก (Citric Acid) (กรดที่ทำให้ผลไม้มีรสเปรี้ยว), กรดแอสคอร์บิก (Ascorbic Acid) (วิตามินซี บี6 บี12 และ ธาตุเหล็ก และ เบตาแคโรทีน) เป็นต้น
เทศบาลของประเทศญี่ปุ่น
เทศบาลของประเทศญี่ปุ่น เป็นระดับเขตการปกครองรองจากระดับจังหวัด ประเทศญี่ปุ่นแบ่งออกเป็น 47 จังหวัด แต่ละจังหวัดประกอบด้วยเทศบาลจำนวนมาก ทั้งประเทศมีเทศบาลรวม 1,719 แห่ง (ข้อมูลเดือนมกราคม ค.ศ. 2013) เทศบาลมีอยู่ด้วยกัน 4 ประเภท ได้แก่ นคร เมือง หมู่บ้าน และเขตพิเศษของโตเกียว ในภาษาญี่ปุ่น เรียกระบบนี้ว่า ชิกุโจซง (市区町村 (shikuchōson)) โดยที่คันจิแต่ละตัวแทนเทศบาลแต่ละประเภท นครจัดตั้งบางแห่งมีเขตการปกครองย่อยลงไปอีก เรียกว่า เขต แต่ไม่เหมือนกับเขตพิเศษของโตเกียว เนื่องจากเขตเหล่านั้นไม่ใช่เทศบาล
สถานะ
สถานะของเทศบาล ถ้าเป็นหมู่บ้าน เมือง หรือนคร จะได้รับการจัดตั้งโดยจังหวัด โดยทั่วไป หมู่บ้านหรือเมืองสามารถเลื่อนสถานะเป็นนครได้เมื่อมีประชากรมากกว่าห้าหมื่นคน และนครก็สามารถลดสถานะเป็นเมืองหรือหมู่บ้านได้เมื่อมีประชากรลดลงน้อยกว่าห้าหมื่นคน (แต่ไม่จำเป็น) นครที่มีประชากรน้อยที่สุด คือ อูตาชิไน จังหวัดฮกไกโด มีประชากรเพียงสามพันกว่าคน ในขณะที่เมืองที่อยู่ในจังหวัดเดียวกันอย่าง โอโตฟูเกะ มีประชากรกว่าสี่หมื่นคน และหมู่บ้านที่มีประชากรมากที่สุดของประเทศ คือ โยมิตัน มีประชากร 40,517 คน
โตเกียว เมืองหลวงของประเทศญี่ปุ่น ไม่ได้มีสถานะเป็นนคร มหานครโตเกียวประกอบด้วย 23 เขตพิเศษ นอกจากเขตพิเศษแล้ว ยังมีนคร เมือง และหมู่บ้านอื่น ๆ ทั้งในแผ่นดินใหญ่และหมู่เกาะห่างไกล โดยนิตินัยแล้ว เขตพิเศษของโตเกียวแต่ละเขตมีสถานะเทียบเท่านคร แม้ว่าบางครั้งเขตพิเศษทั้ง 23 แห่งจะถือว่าเป็นนครเดียวกันในทางพฤตินัยก็ตาม
ตัวอย่าง
ต่อไปนี้เป็นตัวอย่างของนครในประเทศญี่ปุ่น
หุ่นไทย
หุ่นไทย คือ รูปแบบจำลอง ทำคล้ายของจริง ประดิษฐ์ด้วยวิธีปั้น หรือแกะสลัก ใช้ในการเล่นมหรสพ เคลื่อนไหวด้วยการปักหรือเชิด บังคับให้เคลื่อนไหวเพื่อแสดงเป็นเรื่องราว การนำหุ่นมาแสดงระยะแรกยังไม่สามารถเคลื่อนไหวได้มาก เป็นลักษณะหุ่นนิ่ง ต่อมาดัดแปลงแก้ไขจนสามารถเคลื่อนไหวเลียนแบบการเคลื่อนไหวของคนหรือสัตว์
ประวัติการสร้างหุ่นมีหลักฐานว่ามีตั้งแต่สมัยสุโขทัย แต่ไม่เรียกว่า "หุ่น" เรียกว่า "กทำยนตร" คำว่า "หุ่น" มาปรากฏในสมัยอยุธยาตอนต้นช่างที่ทำหุ่น เรียกว่า "ช่างหุ่น" เป็นช่างหนึ่งในช่างสิบหมู่ และมีหลักฐานการเชิดหุ่นในสมัยอยุธยาตอนกลางแต่ยังไม่มีเสียง การเคลื่อนไหวไม่แนบเนียน มาเริ่มแพร่หลายชักหุ่นเชิดในสมัยธนบุรีและรัตนโกสินทร์ ราวรัชกาลที่ 1 จนถึงรัชกาลที่ 7 การสร้างตัวหุ่น นิยมสร้างโดยจำลองจากตัวละครในวรรณคดี หรือจำลองจากตัวโขนในเรื่องรามเกียรติ์ เลียนแบบตั้งแต่เครื่องแต่งกาย เครื่องประดับ ตลอดจนลีลาท่ารำ
สมัยอยุธยา หลักฐานทางประวัติศาสตร์ที่เก่าแก่ที่สุดที่กล่าวถึงการเล่นหุ่นในประเทศไทย คือ จดหมายเหตุของบาทหลวงตาชาร์ด ราชทูตของพระเจ้าหลุยส์ที่ 14 แห่งประเทศฝรั่งเศส ซึ่งเดินทางมากรุงศรีอยุธนา เมื่อ พ.ศ. 2228 และจดหมายเหตุของลาลูแบร์ อัครราชทูตของพระเจ้าหลุยส์ที่ 14 แห่งประเทศฝรั่งเศส เดินทางมากรุงศรีอยุธยา เมื่อ พ.ศ. 2230 ตรงกับรัชสมัยของสมเด็จพระนารายณ์มหาราชแห่งกรุงศรีอยุธยาจดหมายเหตุทั้งสองฉบับได้บันทึกถึงการเล่นหุ่น เอกสารดังกล่าวทำให้สันนิษฐานได้ว่าการเล่นหุ่นอาจเกิดก่อนสมัยสมเด็จพระนารายณ์มหาราชและได้มีการแสดงเรื่อยมา แต่จะเป็นรัชสมัยของพระมหากษัตริย์พระองค์ใดไม่มีหลักฐานยืนยัน จึงอาจสรุปได้ว่ามีการแสดงหุ่นตั้งแต่บัดนั้นเรื่อยมาจนถึงปัจจุบัน นับเป็นเวลาประมาณ 300 ปี
ในรัชสมัยพระเจ้าตากสินมหาราชแห่งกรุงธนบุรี หลักฐานการเล่นหุ่นในงานพระราชพิธีต่าง ๆ ปรากฏอยู่ในหมายรับสั่งหลายฉบับ เช่น พ.ศ. 2319 พระราชพิธีพระราชทานพระเพลิงพระบรมศพ สมเด็จพระพันปีหลวง กรมหลวงพิทักเทพามาต (พระมารดา) ณ วัดบางยี่เรือนอก ให้มีการแสดงโขน งิ้ว หนังกลางวัน และหุ่นพระราชพิธีอัญเชิญพระแก้วมรกตจากนครเวียงจันทน์ ประเทศลาว มาประดิษฐานในพระราชวังกรุงธนบุรี เมื่อ พ.ศ. 2322 มีการมหรสพสมโภชพระแก้วมรกตโดยมีการเล่นมหรสพต่าง ๆ รวมถึงการแสดงหุ่นด้วย
เหตุการณ์สำคัญที่มีผลต่อประวัติศาสตร์การมหรสพไทย
พ.ศ. 2452 เจ้าพระยาเทเวศร์วงศ์วิวัฒน์ (ม.ร.ว หลาน กุญชร) เจ้ากรมมหรสพ เจ้ากรมหุ่นหลวง เจ้ากรมโขน เจ้ากรมรำโคม และเจ้ากรมปี่พาทย์ เจ็บป่วยทุพพลภาพ ต้องถวายบังคมลาออกจากราชการเลิกเล่นโขนละครทั้งปวง และถึงแก่อสัญกรรมใน พ.ศ. 2465 พระบาทสมเด็จพระเจ้าอยู่หัว รัชกาลที่ 5 ไม่โปรดเกล้า ฯ แต่งตั้งผู้ใดมาเป็นเจ้ากรมแทน ทำให้การมหรสพ หุ่น โขน และปี่พาทย์ ขาดการกำกับดูแลส่งเสริมอย่างใกล้ชิด
พ.ศ. 2475 สมัยการเปลี่ยนแปลงการปกครองจากระบอบสมบูรณาญาสิทธิราชย์มาเป็นระบบ ประชาธิปไตยอันมีพระมหากษัตริย์ทรงเป็นประมุข มีการปรับปรุงหน่วยงานราชการให้มีประสิทธิภาพและประหยัดงบประมาณ อาจเป็นเหตุให้มหรสพทุกชนิดของราชการตกต่ำมากที่สุด มหรสพและการละเล่นหลายประเภทขาดผู้สืบทอด ส่งผลให้มหรสพและการละเล่นบางอย่างหายไปจากประเทศไทย ได้แก่การเล่นหุ่นหลวง มอญรำ เทพทอง รำโคม ระเบง โมงครุ่ม กุลาตีไม้ ไม้ลอย ญวนหก นอนหอก นอนดาบ ไต่ลวด กระอั้วแทงควาย แทงวิสัย วิ่งวัว และขี่ช้างไล่ม้า เป็นต้น
ในช่วงระยะเวลาดังกล่าวได้มีกลุ่มปัญญาชนไทย ที่มองเห็นการณ์ไกลได้พยายามสนับสนุน ให้มีการสืบทอดศิลปะการแดสงมหรสพของไทย ได้แก่ ละครนอก หนังใหญ่ หุ่นกระบอก และหุ่นละครเล็กให้อยู่คู่สังคมไทยมาจนปัจจุบันนี้ บุคคลที่ควรแก่การยกย่องอย่างยิ่ง คือ ศาสตาจารย์พระยาอนุมานราชธน (ยง เสฐียรโกเศศ), หม่อมราชวงศ์คึกฤทธิ์ ปราโมช, นายธนิต อยู่โพธิ์ อดีตอธิบดีกรมศิลปากร และอาจารย์มนตรี ตราโมท ศิลปินแห่งชาติ สาขาดนตรีไทย
ประเภทของหุ่นไทยตามประเพณีแต่ดั้งเดิมนั้นมีหลายชนิด ได้แก่ หุ่นหลวงหรือหุ่นใหญ่ หุ่นกระบอก หุ่นละครเล็ก หุ่นหนัง อันได้แก่ หนังใหญ่ หนังตะลุง สำหรับในปัจจุบันนี้ มีหุ่นเกิดขึ้นอีกหลายประเภท เช่นหุ่นละครอย่างตะวันตก ซึ่งแสดงเนื้อเรื่องแบบสมัยใหม่ บางครั้งก็ล้อเลียนสังคม หรือหุ่นสำหรับเด็ก เป็นต้น
การบังคับให้หุ่นเคลื่อนไหว
แยกพิจารณาได้ดังต่อไปนี้
พรพจน์ กนิษฐเสน
พรพจน์ กนิษฐเสน เป็นนักพากย์ ผู้กำกับภาพยนตร์ และเป็นผู้สร้างภาพยนตร์ในนามว่าค่าย พรพจน์ฟิล์ม ร่วมกับ รัชนีวรรณ กนิษฐเสน (ภรรยา)
พลังจิต
พลังจิตเป็นพลังอำนาจอันลึกลับที่มนุษย์เข้าใจกันว่า ในตัวของมนุษย์ด้วยกันจะมีความสามารถพิเศษ และมีพลังเหนือธรรมชาติ ในปัจจุบัน ยังไม่มีการทดลองหรือวิจัยแน่ชัดว่าพลังจิตมีอยู่จริงหรือไม่
ความเข้าใจ
เราทุกคนนั้นมีพลังอยู่ภายในตัวของเราเอง แต่ทุกวันนี้มนุษย์กลับสามารถนำเอาพลังจิตที่ตนเองมีออกมาใช้งานได้เพียงแค่เศษเสี้ยวเดียวของพลังจิตทั้งหมด โดย ร่างกายไม่สามารถเข้าไปบังคับควบคุมพลังจิตเหล่านั้นได้
จิตไร้สำนึกเป็นจิตที่มีพลังมากที่สุด พลังจิตในส่วนของจิตไร้สำนึกจึงเป็นพลังจิตในส่วนที่มีพลังอันไร้ขอบเขต และเป็นพลังที่สามารถเปลี่ยนแปลงสิ่งต่าง ๆ ในชีวิตของเราได้อย่างน่าทึ่ง ซึ่งก็หมายความถึงว่า มนุษย์ผู้ที่มีความสามารถในการดึงเอาพลังจิตจากจิตไร้สำนึกออกมาใช้งานได้ จะเป็นผู้ที่สามารถกำหนดความเป็นไปในชีวิตให้แก่ตนเองได้
ในประเทศไทยความเชื่อเรื่องพลังจิตมักนำความเชื่อทางไสยศาสตร์เข้ามาปะปน จนแทบไม่เหลือเค้าโครงหรือทฤษฎีทางวิทยาศาสตร์ใด ๆ และยังมีการอ้างอิงอันเท็จว่าไอน์สไตน์ได้หันสนใจในพระพุทธศาสนา ด้วยความเชื่อทางพลังจิต
พรรคพันธมิตร
พรรคพันธมิตร (Parti Perikatan) เป็นแนวร่วมของพรรคการเมืองในมาเลเซีย ก่อตั้งเมื่อ พ.ศ. 2494 และเป็นพรรคที่ได้เสียงข้างมากในการเลือกตั้งครั้งแรกของสหพันธ์มาลายาใน พ.ศ. 2498 ซึ่งขณะนั้นยังเป็นรัฐในอารักขาของอังกฤษ
พรรคพันธมิตรประกอบด้วยอุมโน, สมาคมชาวมาเลเซียเชื้อสายจีน และสภาชาวมาเลเซียเชื้อสายอินเดีย และได้จดทะเบียนเป็นพรรคการเมืองอย่างเป็นทางการเมื่อ 30 ตุลาคม พ.ศ. 2500 พรรคนี้มีบทบาทสำคัญในการเรียงร้องเอกราชของสหพันธรัฐมลายาจนได้รับเอกราชเมื่อ 31 สิงหาคม พ.ศ. 2500 และการจัดตั้งสหพันธรัฐมาเลเซียเมื่อ 16 กันยายน พ.ศ. 2506 ต่อมา พรรคพันธมิตรถูกแทนที่ด้วยแนวร่วมแห่งชาติเมื่อ พ.ศ. 2516
เงา (ละครโทรทัศน์)
เงา เป็นละครโทรทัศน์ไทย ที่สร้างจากจากบทประพันธ์ของ โรสราเลน หรือ ทมยันตี ประเภทดราม่า-สยองขวัญ เคยถูกสร้างเป็นละครถึง 6 ครั้ง
ถูกสร้างครั้งแรกออกอากาศทาง ช่อง 4 บางขุนพรหม ไม่ทราบปี นำแสดงโดย ทม วิศวชาติ
ครั้งที่ 2 ในปี พ.ศ. 2525-26 ออกอากาศทางสถานีโทรทัศน์สีกองทัพบกช่อง 7 สร้างโดย ดาราฟิล์ม นำแสดงโดย อัศวิน รัตนประชา, อรดี อิงคุตานนท์, เทพยุดา ศรียาภัย, ศิริวัฒน์ คงคาเนตร ซึ่งได้รับความนิยมอย่างมาก
ครั้งที่ 4 ในปี พ.ศ. 2543 ออกอากาศทางสถานีวิทยุโทรทัศน์กองทัพบกช่อง 5 ผลิตโดยค่าย เอ็กแซ็กท์-ซีเนริโอ นำแสดงโดย ยุรนันท์ ภมรมนตรี, โอลิเวอร์ พูพาร์ท, อินทิรา แดงจำรูญ, คลาวเดีย จักรพันธุ์ ถือว่าประสบความสำเร็จในระดับหนึ่ง โดยเพลงประกอบละคร "คนสุดท้าย" ได้รับความนิยมมาก มีผู้นำไปขับร้องใหม่ และนำไปใช้ประกอบละครเรื่องอื่น ๆ ด้วย
ครั้งที่ 5 ในปี พ.ศ. 2557 ออกอากาศทางสถานีโทรทัศน์สีกองทัพบกช่อง 7 ผลิตโดย เจเอสแอล นำแสดงโดย เคลลี่ ธนะพัฒน์, วริฏฐิสา ลิ้มธรรมมหิศร, มรกต กิตติสาระ, รังสิต ศิรนานนท์ ถือว่าประสบความสำเร็จระดับหนึ่งโดยเฉพาะบท ชาลินี รับบทโดย เอมมี่ มรกต มีคนบอกว่าเหมือนเดินออกมาจากนวนิยายเลย
ครั้งที่ 6 ในปี 2561 ออกอากาศทางจีเอ็มเอ็ม 25 ผลิตโดย จีเอ็มเอ็ม 25 นำแสดงโดย อธิชาติ ชุมนานนท์, อังศุมาลิน สิรภัทรศักดิ์เมธา, จิรายุ ละอองมณี, อรจิรา แหลมวิไล
แม่น้ำไซ่ง่อน
แม่น้ำไซ่ง่อน (Sông Sài Gòn) เป็นแม่น้ำทางตอนใต้ของประเทศเวียดนาม ไหลจากทางตะวันออกเฉียงใต้ของประเทศกัมพูชา ระยะทาง 230 กิโลเมตร และไหลลงทะเลจีนใต้ บริเวณทางตะวันออกเฉียงเหนือของดินดอนสามเหลี่ยมปากแม่น้ำโขง มีความสำคัญต่อนครโฮจิมินห์อย่างมาก และเป็นที่ตั้งของท่าเรือไซ่ง่อน ซึ่งมีสินค้า 35 ล้านเมตริกตัน ใน ค.ศ. 2006
แม่น้ำแห่งนี้มีอุโมงค์ลอดใต้แม่น้ำ เปิดใช้งานเมื่อ 20 พฤศจิกายน ค.ศ. 2011 และเป็นอุโมงค์ลอดใต้แม่น้ำที่ยาวที่สุดในเอเชียตะวันออกเฉียงใต้
อูโก ชาเบซ
พันโท อูโก ราฟาเอล ชาเบซ ฟริอัส (Hugo Rafael Chávez Frías; 28 กรกฎาคม พ.ศ. 2497 – 5 มีนาคม พ.ศ. 2556) นักการเมืองและทหารบกชาวเวเนซุเอลา เป็นผู้เผด็จการที่ดำรงตำแหน่งประธานาธิบดีเวเนซุเอลาตั้งแต่ปี 2542 กระทั่งถึงแก่อสัญกรรมในปี 2556 เขาเป็นอดีตผู้นำพรรคการเมืองขบวนการสาธารณรัฐที่ 5 นับแต่ก่อตั้งในปี 2540 ถึงปี 2550 เมื่อเขากลายเป็นผู้นำสหพรรคสังคมนิยมเวเนซุเอลา (เปซุบ) ตามข้อมูลของรัฐบาล เขามุ่งนำการปฏิรูปสังคมนิยมไปปฏิบัติในประเทศ ซึ่งเป็นส่วนหนึ่งของโครงการสังคมชื่อการปฏิวัติโบลิบาร์ที่มีการใช้รัฐธรรมนูญฉบับใหม่ สภาประชาธิปไตยแบบมีส่วนร่วม การโอนอุตสาหกรรมหลักหลายประเภทเป็นของรัฐ การเพิ่มเงินทุนด้านสาธารณสุขและการศึกษาของรัฐ และการลดความยากจนลงอย่างสำคัญ ตามอุดมการณ์คตินิยมแบบโบลิบาร์และ "สังคมนิยมแห่งคริสต์ศตวรรษที่ 21" ของเขาเอง
เขาเกิดในครอบครัวชนชั้นกรรมกรในซาบาเนตา รัฐบารีนัส ต่อมาเป็นนายทหารอาชีพ ยศพันโท หลังไม่พอใจกับระบบการเมืองเวเนซุเอลา เขาได้ก่อตั้งขบวนการปฏิวัติโบลิบาร์-200 (MBR-200) ขึ้นในต้นทศวรรษ 2520 เพื่อดำเนินการโค่นล้มรัฐบาล ชาเบซนำ MBR-200 ในรัฐประหารที่ล้มเหลวต่อรัฐบาลพรรคกิจประชาธิปไตยของรัฐบาลการ์โลส อันเดรส เปเรซในปี 2535 ซึ่งเขาถูกจำคุก เมื่อได้รับการปล่อยตัวจากเรือนจำในอีกสองปีให้หลัง เขาก่อตั้งพรรคการเมืองขบวนการสาธารณรัฐที่ห้าซึ่งมีอุดมการณ์สังคมประชาธิปไตย และได้รับเลือกตั้งเป็นประธานาธิบดีเวเนซุเอลาในปี 2541 ภายหลัง เขาริเริ่มรัฐธรรมนูญฉบับใหม่ซึ่งเพิ่มสิทธิแก่กลุ่มที่ถูกเบียดขับ และเปลี่ยนแปลงโครงสร้างของรัฐบาลเวเนซุเอลา และได้รับเลือกตั้งอีกสมัยในปี 2543 ระหว่างดำรงตำแหน่งประธานาธิบดีสมัยที่สอง เขาริเริ่มระบบภารกิจโบลิบาร์ (Bolivarian Mission) สภาชุมชน (Communal Council) และสหกรณ์ที่มีกรรมกรเป็นผู้จัดการ เช่นเดียวกับโครงการปฏิรูปที่ดิน ขณะที่ยังโอนอุตสาหกรรมสำคัญหลายประเภทเป็นของรัฐ วันที่ 7 ตุลาคม 2555 ชาเบซชนะการเลือกตั้งประธานาธิบดีเป็นสมัยที่สี่ และได้ดำรงตำแหน่งอีกสมัยเป็นเวลาหกปี
ชาเบซอธิบายนโยบายของตนว่า ต่อต้านจักรวรรดินิยม และเขาเป็นนักวิจารณ์เสรีนิยมใหม่และทุนนิยมปล่อยให้ทำไป โดยทั่วไป ชาเบซเป็นปรปักษ์สำคัญของนโยบายต่างประเทศของสหรัฐอเมริกา เขาวางตนเป็นพันธมิตรอย่างเข้มแข็งกับรัฐบาลคอมมิวนิสต์ของฟิเดลและราอุล กัสโตรในคิวบา และรัฐบาลสังคมนิยมของเอโบ โมราเลสในโบลิเวีย ราฟาเอล กอร์เรอาในเอกวาดอร์ และดานิเอล ออร์เตกาในนิการากัว การดำรงตำแหน่งประธานาธิบดีของเขาถูกมองว่าเป็นส่วนหนึ่งของ "กระแสชมพู" สังคมนิยมที่กวาดไปทั่วลาตินอเมริกา เขาสันบสนุนความร่วมมือละตินอเมริกาและแคริบเบียน และเป็นตัวตั้งตัวตีในการจัดตั้งสหภาพประชาชาติอเมริกาใต้ พันธมิตรโบลิบาร์เพื่อทวีปอเมริกา ธนาคารใต้ (Bank of the South) ที่ครอบคลุมทั่วทั้งภูมิภาค และเครือข่ายโทรทัศน์ภูมิภาคเตเลซูร์ (TeleSur) ชาเบซเป็นบุคคลซึ่งเป็นที่ถกเถียงและมีความเห็นแตกแยกมากทั้งในและต่างประเทศ
วันที่ 30 มิถุนายน 2554 ชาเบซแถลงว่าเขากำลังฟื้นตัวจากการผ่าตัดเพื่อนำเนื้องอกฝีที่มีเซลล์มะเร็งออก เขาต้องเข้ารับการผ่าตัดครั้งที่สองในเดือนธันวาคม 2555 เขามีกำหนดสาบานตนเข้ารับตำแหน่งเมื่อวันที่ 10 มกราคม 2556 แต่รัฐสภาเวเนซุเอลาตกลงเลื่อนพิธีเข้ารับตำแหน่งเพื่อให้เขามีเวลาฟื้นตัวและกลับจากการเดินทางเพื่อไปรักษาพยาบาลเป็นครั้งที่สามที่คิวบา ชาเบซถึงแก่อสัญกรรมเมื่อวันที่ 5 มีนาคม 2556 ด้วยวัย 58 ปี
ใหญ่เต็มฟัด
ใหญ่เต็มฟัด (อังกฤษ: Who Am I?) เป็นภาพยนตร์แอคชั่น สัญชาติอเมริกา-จีน ที่ออกฉายในปี ค.ศ. 1998 กำกับโดย เฉินหลง, เฉิน มู่เซิ่ง นำแสดงโดย เฉินหลง, มิเชลล์ เฟอร์เร่, มิเรอิ ยามาโมโต้, รอน สเมอร์คซัค, เอ็ด เนลสัน, วอชิงตัน ซิโซโล
เนื้อเรื่องย่อ
แร่ธาตุชนิดใหม่ในดินแดนแอฟริกาใต้ได้ถูกค้นพบโดยนักวิทยาศาสตร์ มันเต็มไปด้วยความร้ายแรง ซีไอเอหนุ่มชื่อแจ๊กกี้ ซึ่งร่วมกับหน่วยคอมมานโดลับได้รับคำสั่งให้บุกเข้าแย่งชิง ในระหว่างที่มีการขนย้าย เมื่อภายหลังจากที่ภารกิจเสร็จหน่วยคอมมานโดถูกหักหลัง ทั้งหมดจบชีวิตกลางป่า โดยมีเขาเพียงผู้เดียวที่รอดตายจากเหตุการณ์นั้น แต่เขาไม่สามารถจำอะไรได้เลย เขาได้รับความช่วยเหลือจากคนป่าแอฟริกาใต้ แต่เมื่อไม่รู้แม้แต่ความเป็นมาของตนเอง เขาจึงออกค้นหาความจริงซึ่งเต็มไปด้วยอันตราย
พระองค์เจ้าขุนเณร
พระประวัติ
พระองค์เจ้าขุนเณรเป็นบุตรของพระอินทรรักษา (เสม) พระภัสดาของสมเด็จพระเจ้าพี่นางเธอ เจ้าฟ้ากรมพระเทพสุดาวดี พระเชษฐภคินีเธอในพระบาทสมเด็จพระพุทธยอดฟ้าจุฬาโลกมหาราช พระองค์เจ้าขุนเณร ทรงเป็นเจ้านายนอกพระราชวงศ์จักรี เพราะพระชาติประสูติของพระองค์นั้นเกิดกับหญิงสามัญ ซึ่งเป็นอนุภริยาในพระอินทรรักษา สำหรับพระองค์เจ้าขุนเณร นับว่าเป็นเจ้านายที่พระปรีชาการศึกสงครามพระองค์หนึ่ง ทรงประทับที่วังบ้านปูน แต่พระชีวประวัติเท่าที่สืบค้นมีน้อยมาก สิ้นพระชนม์ในสมัยรัชกาลที่ 3
พระกรณียกิจ
พระองค์เจ้าขุนเณรทรงนำทัพในการรบที่สำคัญ มีดังนี้ พระกรณียกิจที่ปรากฏชัดเจนและมีความสำคัญยิ่งขึ้น คือ เหตุการณ์ในการทำสงครามกับพม่า ที่เรียกว่าสงครามเก้าทัพ ณ เมืองกาญจนบุรี ในปี พ.ศ. 2328 ในแผ่นดินพระบาทสมเด็จพระพุทธยอดฟ้าจุฬาโลกมหาราช พระองค์เจ้าขุนเณรได้รับหน้าที่เฉพาะกิจโดย สมเด็จพระบวรราชเจ้ามหาสุรสิงหนาทโปรดเกล้าฯ ให้เป็นหัวหน้ากองโจร คอยทำลายกองเสบียงที่มาจากเมืองเมาะตะมะ ทวาย และตะนาวศรี พระองค์เจ้าขุนเณรใช้กองกำลังที่พระองค์ทรงฝึกเองเพียง 1800 คนเท่านั้น ที่จะต้องยันกองทัพพม่า ที่ยกมาเป็นจำนวนนับแสน ซึ่งในการปฏิบัติงานสำคัญ เป็นภารกิจเสี่ยงต่อภัยอันตรายตลอดเวลา ยากที่กำลังพลปกติทั่วไปจะกระทำได้สำเร็จ พระกรณียกิจครั้งสุดท้ายของพระเจ้าขุนเณร ในแผ่นดินพระบาทสมเด็จพระนั่งเกล้าเจ้าอยู่หัว รัชกาลที่ 3 ทรงทำการรบกับกองทัพเจ้าอนุวงศ์เวียงจันทน์ ในฐานะกองโจร ในปี พ.ศ. 2369 ขณะพระองค์เจ้าขุนเณรมีพระชนมายุกว่า 60 พรรษา ทรงได้รับโปรดเกล้าฯ ให้เป็นนายทัพกองโจรคุมกำลังกองโจร ซึ่งเป็นคนพม่า คนทวาย และเป็นนักโทษมาแล้ว จำนวน 500 คน ภายหลังให้ทหารเมืองนครราชสีมามารวมด้วยอีก 500 คน โดยให้พระณรงค์สงครามเป็นหัวหน้า
ในวัฒนธรรมสมัยนิยม
มีนักแสดงผู้รับบท พระองค์เจ้าขุนเณร ได้แก่
วอลเลย์บอลหญิงชิงแชมป์เอเชีย 1975
วอลเลย์บอลหญิงชิงแชมป์เอเชีย 1975 (1975 Asian Women's Volleyball Championship) จัดขึ้นในวันที่ 17-28 สิงหาคม พ.ศ. 2518 (ค.ศ.1975) ที่เมืองเมลเบิร์น ประเทศออสเตรเลีย มีทีมเข้าแข่งขันทั้งหมด 5 ทีม คือ ญี่ปุ่น เกาหลีใต้ จีน ออสเตรเลีย นิวซีแลนด์ มีสนามแข่งทั้งหมด 2 สนาม โดยญี่ปุ่น คว้าแชมป์ไปครองได้สำเร็จในการแข่งขันครั้งนี้ นอกจากนี้ ทีมชาติเกาหลีใต้ ที่ได้อันดับที่ 2 ยังผ่านเข้าสู่การแข่งขันวอลเลย์บอลในโอลิมปิกฤดูร้อน 1976 อีกด้วย
การเกิดโดยไม่ผสมพันธุ์
การเจริญเป็นตัวอ่อนโดยไม่ต้องผสมพันธุ์ (Parthenogenesis;) เป็นการสืบพันธุ์ที่พบในพวกไรน้ำ พวกผึ้งหรือตัวต่อ เป็นต้น เป็นการกระบวนการสืบพันธุ์โดยเกิดการเจริญเติบโตของไข่ (Egg) หรือเซลล์สืบพันธุ์เพศเมียจะเจริญไปเป็นตัวอ่อน หรือเป็นสิ่งมีชีวิตตัวใหม่ โดยไม่ได้รับการผสมพันธุ์หรือเกิดการปฏิสนธิกับเซลล์สืบพันธุ์ของเพศผู้ คำนี้มาจากภาษากรีก παρθένος, parthenos, หมายถึง "พรหมจรรย์", และ γένεσις, genesis, หมายถึง "เกิด".
เปอโยต์ 406
เปอโยต์ 406 (Peugeot 406) เป็นรถยนต์นั่งขนาดกลางรุ่นหนึ่งของเปอโยต์ เริ่มผลิตเมื่อปี พ.ศ. 2539 โดยมาทดแทนเปอโยต์ 405 และเลิกผลิตเมื่อปี พ.ศ. 2548 โดยมีเปอโยต์ 407 เข้ามาทดแทน แต่เริ่มจำหน่ายในประเทศไทยเมื่อปี พ.ศ. 2541-2548 โดยบริษัทยนตรกิจ คอร์เปอเรชั่น ถือเป็นรถยนต์นั่งขนาดกลางของเปอโยต์รุ่นสุดท้ายที่ประกอบในประเทศไทย โดยเป็นรถประกอบแบบ CKD (Complete Knock-Down) ซึ่งเป็นรถเปอโยต์อีกรุ่นหนึ่งที่ขายดีในประเทศไทย และมีให้เห็นอยู่บ้างตามท้องถนนในประเทศไทย